CELEX: E2016P0014
Language: el
Date: 2016-09-26 00:00:00
Title: Προσφυγή που ασκήθηκε στις 26 Σεπτεμβρίου 2016 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-14/16)

15.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 467/27
            
         Προσφυγή που ασκήθηκε στις 26 Σεπτεμβρίου 2016 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-14/16)
   (2016/C 467/14)
   Στις 26 Σεπτεμβρίου 2016, η Εποπτεύουσα Αρχή της ΕΖΕΣ, εκπροσωπούμενη από τους Carsten Zatschler, Audur Ýr Steinarsdóttir and Øyvind Bø, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35, Rue Belliard, B-1040 Brussels, άσκησε προσφυγή κατά της Ισλανδίας ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ:
   
               1.
            
            
               Να αναγνωρίσει ότι η Ισλανδία παρέβη τις υποχρεώσεις που υπέχει βάσει της πράξης που αναφέρεται στο σημείο 17δ του κεφαλαίου II του παραρτήματος XIII της συμφωνίας για τον ΕΟΧ (οδηγία 95/50/ΕΚ του Συμβουλίου, της 6ης Οκτωβρίου 1995, σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων), όπως προσαρμόστηκε στη συμφωνία βάσει του πρωτοκόλλου 1,
               
                           i)
                        
                        
                           παραλείποντας να εξασφαλίσει ότι ένα αντιπροσωπευτικό ποσοστό των οδικών μεταφορών επικίνδυνων εμπορευμάτων υπόκειται σε ελέγχους, όπως απαιτεί το άρθρο 3 παράγραφος 1·
                        
                     
                           ii)
                        
                        
                           παραλείποντας να χρησιμοποιήσει τον κατάλογο ελέγχου σύμφωνα με το παράρτημα I της οδηγίας για τη διεξαγωγή αυτών των ελέγχων, όπως απαιτεί το άρθρο 4 παράγραφος 1·
                        
                     
                           iii)
                        
                        
                           παραλείποντας να εξασφαλίσει ότι οι έλεγχοι δυνάμει της οδηγίας πραγματοποιούνται δειγματοληπτικώς και καλύπτουν, στο μέτρο του δυνατού, ένα εκτεταμένο μέρος του οδικού δικτύου, όπως απαιτεί το άρθρο 4 παράγραφος 2·
                        
                     
                           iv)
                        
                        
                           παραλείποντας να εξασφαλίσει ότι τα σημεία που επιλέγονται για τους ελέγχους αυτούς πρέπει να επιτρέπουν τη συμμόρφωση των οχημάτων στα οποία διαπιστώθηκε παράβαση ή, εφόσον η ελέγχουσα αρχή το κρίνει σκόπιμο, την ακινητοποίησή τους, επιτόπου ή σε σημείο που προσδιορίζεται προς τον σκοπό αυτό από την εν λόγω αρχή, χωρίς αυτό να αποτελεί κίνδυνο για την ασφάλεια, όπως απαιτεί το άρθρο 4 παράγραφος 3·
                        
                     
                           v)
                        
                        
                           παραλείποντας να εξασφαλίσει ότι ανάλογα με την περίπτωση, και υπό την προϋπόθεση ότι τούτο δεν αποτελεί κίνδυνο για την ασφάλεια, είναι δυνατό να λαμβάνονται δείγματα από τα μεταφερόμενα προϊόντα, προκειμένου να δοθούν για εξέταση σε αναγνωρισμένα από την αρμόδια αρχή εργαστήρια, όπως απαιτεί το άρθρο 4 παράγραφος 4·
                        
                     
                           vi)
                        
                        
                           παραλείποντας να εξασφαλίσει ότι οι έλεγχοι δεν υπερβαίνουν ένα λογικό χρονικό διάστημα, όπως απαιτεί το άρθρο 4 παράγραφος 5·
                        
                     
                           vii)
                        
                        
                           παραλείποντας να εξασφαλίσει ότι όταν μία ή πλείονες παραβάσεις διαπιστώνονται κατά την οδική μεταφορά επικινδύνων εμπορευμάτων, τα οικεία οχήματα μπορούν να ακινητοποιούνται, επιτόπου ή σε σημείο που ορίζουν για το σκοπό αυτό οι ελέγχουσες αρχές, και να υποχρεώνονται να συμμορφωθούν πριν συνεχίσουν το ταξίδι, ή μπορούν να αποτελέσουν αντικείμενο άλλων κατάλληλων μέτρων, ανάλογα με τις περιστάσεις ή τις ανάγκες ασφαλείας, όπως απαιτεί το άρθρο 5·
                        
                     
                           viii)
                        
                        
                           παραλείποντας να εξασφαλίσει ότι έλεγχοι είναι επίσης δυνατό να διενεργηθούν στις επιχειρήσεις, όπως απαιτεί το άρθρο 6 παράγραφος 1, και
                        
                     
                           ix)
                        
                        
                           παραλείποντας να στείλει στην Εποπτεύουσα Αρχή της ΕΖΕΣ ετήσια έκθεση, όπως απαιτεί το άρθρο 9 παράγραφος 1.
                        
                     
         
               2.
            
            
               Να διατάξει την Ισλανδία να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφυγή αφορά την παράλειψη της Ισλανδίας να συμμορφωθεί, το αργότερο έως τις 16 Νοεμβρίου 2015, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 16 Σεπτεμβρίου 2015 σχετικά με την παράλειψη του εν λόγω κράτους να συμμορφωθεί με τις υποχρεώσεις που υπέχει βάσει της πράξης που αναφέρεται στο σημείο 17δ του κεφαλαίου II του παραρτήματος XIII της συμφωνίας για τον ΕΟΧ (οδηγία 95/50/ΕΚ του Συμβουλίου, της 6ης Οκτωβρίου 1995, σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων), όπως προσαρμόστηκε στη συμφωνία βάσει του πρωτοκόλλου 1.